
	1.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Priekšlikums (FM - 28.09.2026.)
Finanšu ministrija neiebilst jautājuma izskatīšanai Ministru kabineta sēdē, bet vienlaikus aicina Zemkopības ministriju sadarbībā ar savā pārraudzībā esošajām atvasinātām publiskām personām un to dibinātām kapitālsabiedrībām turpmāk rast risinājumu par nekustamo īpašumu apdrošināšanu šo institūciju esošo budžetu līdzekļu ietvaros.
Piedāvātā redakcija
-
	Ņemts vērā
-

	2.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (FM - 15.09.2026.)
Uzskatām, ka Latvijas Biozinātņu un tehnoloģiju universitātes aģentūrai "Latvijas Biozinātņu un tehnoloģiju universitātes Malnavas koledža" un SIA "Bulduru tehnikums", kas nav tiešās pārvaldes iestādes, kas pilnā apmērā tiek finansētas no valsts budžeta, bet kas ir atvasinātas publiskas personas un to dibinātas kapitālsabiedrības, kompensācijas pieprasījumam ir piemērojami principi, kas, piemēram, noteikti pašvaldībām (Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 6.2.sadaļa), paredzot, ka līdzekļus var pieprasīt neparedzētiem izdevumiem dabas stihiju izraisītu zaudējumu kompensēšanai to īpašumā vai valdījumā esošajiem infrastruktūras objektiem. Ņemot vērā minēto, pieprasījumā par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” nav iekļaujami izdevumi, kas saistīti ar nolauzto un bīstamo koku nozāģēšanu un izvešanu, kā arī teritorijas sakārtošanu, darba vietas sakārtošanu un telpu uzkopšanu. Attiecīgi lūdzam precizēt norādīto informāciju par izmaksām, attiecīgi arī precizējot anotācijā un rīkojuma projektā informāciju par nepieciešamā finansējuma apmēru.
Vēršam uzmanību, ka līdzvērtīgi norādījumi un pēc tam pieņemtie lēmumi bija spēkā arī saistībā ar 2024. gada 28. un 29. jūlijā stiprās vētras un lietusgāžu radīto postījumu novēršanu (Ministru kabineta 2024. gada 5. novembra rīkojums Nr. 922 – LBTU un Bulduru tehnikums).
Piedāvātā redakcija
-
	Ņemts vērā
Precizēta informācija par izmaksām un Bulduru tehnikuma tāme, atbilstoši precizējot arī anotāciju un rīkojuma projektu par nepieciešamā finansējuma apmēru.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

	3.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (FM - 15.09.2026.)
Ievērojot, ka finansējums tiek pieprasīts Latvijas Biozinātņu un tehnoloģiju universitātes aģentūrai "Latvijas Biozinātņu un tehnoloģiju universitātes Malnavas koledža" un SIA "Bulduru tehnikums", kas nav tiešās pārvaldes iestādes, kas pilnā apmērā tiek finansētas no valsts budžeta, bet kas ir atvasinātas publiskas personas un to dibinātas kapitālsabiedrības, un ka anotācijā ir sniegta informācija, ka to rīcībā nav pietiekami pašu līdzekļi ieguldījumu veikšanai, lūdzam izvērtēt, vai nav nosakāms, ka tām vismaz daļēji plānotās izmaksas ir jāsedz no pašu līdzekļiem, attiecīgi precizējot anotācijā un rīkojuma projektā sniegto informāciju.
Vēršam uzmanību, ka anotācijā sniegtā informāciju par to, ka dabas stihijas skartie īpašumi nav apdrošināti pats par sevi nav arguments valsts budžeta finansējuma pieprasīšanai. Turklāt attiecīgajām institūcijām ir jāpārskata prioritātes un jāveic īpašumu apdrošināšana, ievērojot, ka dabas stihijas atkārtojas.
Piedāvātā redakcija
-
	Ņemts vērā
Bulduru tehnikums un Malnavas koledža pēc 2026. gada 22. un 23. augusta vētras, negaidot papildu valsts budžeta finansējumu, nekavējoties uzsāka neatliekamo seku novēršanu ar saviem resursiem. Pašu spēkiem tika savākti nolauztie nelielie un vidējie zari, salaboti atsevišķi bojātie žoga elementi, sakārtotas bojātās puķu dobes un zālājs, demontētas bojātās atkritumu tvertnes un parka soliņi, kā arī atjaunoti vēja bojātie lietus noteku elementi pie atsevišķām ēkām. Darbos tika iesaistīti skolu darbinieki un audzēkņi, audzēkņus iesaistot tikai drošos teritorijas sakopšanas darbos atbilstoši darba aizsardzības prasībām. Finansējuma pieprasījumā nav iekļautas šo pašu resursiem paveikto darbu izmaksas. Tāpat tāmē nav iekļautas teritorijas un darba vietu sakārtošanas, telpu uzkopšanas, koku zaru un koksnes atlieku savākšanas un izvešanas, kā arī vispārīgas neparedzēto darbu izmaksas. 
Abas izglītības iestādes apņemas īstenot īpašumu riska izvērtējumu un apdrošināšanas tirgus izpēti, lai apdrošināšanas risinājumus un nepieciešamo finansējumu ņemtu vērā 2027. gada budžeta plānošanā.

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 15.09.2026.)
Anotācijas 1.3. sadaļā norādīta informācija, ka mehāniskās darbnīcas piebūvei konstrukciju defekti bija konstatēti jau iepriekš, bet vētras rezultātā situācija būtiski pasliktinājusies, attiecīgi lūdzam anotācijas 1.3. sadaļā arī skaidrot, kā ir gūta pārliecība, ka visu tāmē norādīto mehāniskās darbnīcas piebūves un ciklona demontāžas darbu nepieciešamība ir tieši saistīta ar 2026. gada 22. un 23. augusta vētras seku novēršanu.
Piedāvātā redakcija
-
	Ņemts vērā
Anotācija papildināta ar 3. pielikumu “Defektu akts par mehāniskās darbnīcas piebūves un ciklona konstrukciju bīstamu tehnisko stāvokli”. atbilstoši precizēta anotācijas 1.3. sadaļa.

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.09.2026.)
Lūdzam anotācijas 1.3. sadaļā pārskatīt un precizēt informāciju par objektu Ganību ceļā, vai ir norādīta korekta adrese “Ganību ceļš 5”, jo vienlaikus anotācijas 3.sadaļas 6.2.apakšpunktā un pievienotajā tāmē norādīta adrese "Ganību ceļš 3".
Piedāvātā redakcija
-
	Ņemts vērā
Anotācija atbilstoši precizēta.
	Anotācija (ex-ante)

